வினைல்சைக்ளோயெக்சேன் டையாக்சைடு

4-வினைல்சைக்ளோயெக்சேன் டையாக்சைடு (4-Vinylcyclohexene dioxide) என்பது C8H12O2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் இரண்டு எப்பாக்சைடு வேதி வினைக்குழுக்களைப் பெற்றிருக்கும். தொழிற்சாலைகளில் எப்பாக்சைடு பிசின்களைத் தயாரிக்கும்போது ஒரு பலபடி சங்கிலியை மற்றொரு பலபடிச் சங்கிலியுடன் இணைக்க உதவும் குறுக்கு இணைப்பு முகவர் எனப்படும் ஒரு பிணைப்பாகப் பயன்படுத்தப்படுகிறது. பெரும்பாலும் 4-வினைல்சைக்ளோயெக்சேன் டையாக்சைடு நிறமற்று நீர்ம நிலையில் உள்ளது.
ஒரு இடைநிலை விளைபொருளாக கரிமச் சேர்மங்களை தொகுப்பு முறையில்  தயாரிக்கவும் இது பயன்படுகிறது.

எலிகள் மற்றும் சுண்டெலிகளின் அண்டச்சுரப்பிகளில் காணப்படும் முதிர்ச்சியடையாத சினைமுட்டைகளை இச்சேர்மம் கொல்கிறது. 
பூச்சிக் கட்டுப்பாட்டு செயல்முறையில் எலிகளின் இனப்பெருக்கத்தை குறைப்பதற்காக இது ஒரு நச்சு முகவராகப் பயன்படுத்தப்படுகிறது.

தயாரிப்பும் பண்புகளும் 

4-வினைல்சைக்ளோயெக்சேனுடன் பெராக்சி அமிலத்தைச் சேர்த்து எப்பாக்சினேற்றம் செய்து 4-வினைல்சைக்ளோயெக்சேன் டையாக்சைடு தயாரிக்கப்படுகிறது. இதன் ஒப்படர்த்தி 15 மில்லிபாசுக்கல்-வினாடியாகும்.

பாதுகாப்பு  

ஆவியாகும் பிற 4-வினைல்சைக்ளோயெக்சேன் டையாக்சைடுகள் போல 4-வினைல்சைக்ளோயெக்சேன் டையாக்சைடும் ஒரு ஆல்கைலேற்றும் முகவராகச் செயல்படுகிறது.

மேற்கோள்கள் 

எப்பாக்சைடுகள்
வளைய ஆல்க்கேன்கள்
ஒற்றைப்படிகள்